"تورک هاوا یول‌لاری" (THY) آوروپا-دا گونده‌لیک اورتالاما ان چوخ اوچوش (797) حیاتا کئچیرن هاوا یولو شیرکتی سئچیلیب.
29 مارس - 4 آوریل تاریخ‌لری آراسیندا آوروپا هاوا سیروسفر تهلوکه‌سیزلیگی تشکیلاتی‌نین (EUROCONTROL) اوچوش حرکت‌لی‌لیگی راپورونا گؤره، تورک هاوا یول لاری اورتا حسابلا 797 اوچوشلا آوروپا رقیب‌لرینی اوسته‌له‌ییب.
بو سیاهیدا ایکینجی سیرادا گونده‌لیک 382 اوچوشلا آلمانیانین "لوفت هانزا" هاوا یول شیرکتی، 380 اوچوشلا اوچونجو یئرده فرانسانین "ایرفرانس"، دؤردونجو یئرده 312 اوچوشلا " رایان ایر"، بئشینجی یئرده 297 اوچوشلا "پگاسوس"، آلتینجی یئرده ایسه 272 اوچوشلا " کا ال ام رویال ایرلاین" شیرکتی قرارلاشیب.
راپوردا بو تاریخ‌لر آراسیندا 76 مین 477 اوچوش رئاللاشدیردیغی و یول حرکتی‌نین 3،5 آرتدیغی قئید اولونوب.
